# **DECIZIA ETAPEI DE ÎNCADRARE**

## Nr. Proiect din 23.01.2018

Ca urmare a solicitării de emitere a acordului de mediu adresate de **RDE HARGHITA S.R.L.** cu sediul în municipiul Odorheiu Secuiesc, Platoul Cekend, nr. 0, jud. Harghita, înregistrată la APM Harghita cu nr. 6814/03.08.2017, completată la nr. 10255/19.12.2017 și la nr. 212/11.01.2018, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de **23.01.2018**, că proiectul **”Realizare sistem de drenaj a levigatului la depozitul de deșeuri Odorheiu Secuiesc, celula nr. 1”,** propus a fi amplasat în municipiul Odorheiu Secuiesc, Platoul Cekend, nr. 0, județul Harghita nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2. pct. 13 lit. a coroborat cu pct. 11 lit. b.;

 b) Caracteristicile proiectului:

1.a. Mărimea proiectului:

Pentru colectarea levigatului, apei contaminate, rezultate în condiții de precipitații abundente, considerate drept alte condiții de funcționare decât cele normale ( ploi torențiale, dezghețul într-un timp scurt a unui strat de zăpadă cu grosimea ridicată) în cadrul compartimentului nr.1 al celulei nr.1 la depozitul de deșeuri nepericuloase ( suprafață de cca. 3000 mp, pe care nu a fost aplicat sistemul de impermeabilizare provizorie la sistarea depozitării deșeurilor în celula nr.1.), s-a prevăzut realizarea unui sistem de drenaj suplimentar, de siguranță, amplasat în afara celulei nr.1.

Sistemul de drenaj va fi format din:

* conducta de drenaj din PEHD cu Dn=200 mm și L =20 m, montată subteran pe un pat de nisip, la adâncime de - 3,20 – 3,31m față de cota terenului natural, cu pantă de 1% spre căminul de colectare levigat existent KA-04, care va fi amplasată în afara digului perimetral existent al celulei nr.1., perpendicular pe drumul de acces al celulei nr.2.. Conducta va avea perforaţii numai pe 2/3 din secţiunea transversală, rămânând la partea inferioară 1/3 din secţiunea transversală neperforată, pentru a se asigură şi funcţia de transport a levigatului. Levigatul introdus în căminul de colectare existent KA-04 va ajunge prin conducta de colectare pentru levigat, respectiv prin stație de pompare pentru levigat în rezervor de stocare și/sau în stație de preepurare pentru levigat care deservește depozitul de deșeuri nepericuloase;
* strat de drenaj constituit din pietriş spălat sort 16-32 cu conţinut de carbonat de calciu ≤10%, având grosimea de 50 cm și permeabilitatea k=10-3m/s; grosimea stratului de drenaj deasupra generatoarei superioare a conductei de drenaj nu va fi mai mică de 50 cm.
* strat separator constituit din geotextil cu masa pe unitatea de suprafaţă >/= 400 gr/mp.
* strat de agregat mineral de balastieră cu dimensiuni 31-70 mm până la nivelul terenului.
* folie PEHD pe taluzul longitudinal pe partea opusă a sensului de infiltrație laterală a levigatului de la compartimentul 1 al celulei nr.1.

b. Cumularea cu alte proiecte: - Nu este cazul.

c. Utilizarea resurselor naturale: *nisip, pietriș*

d. Producţia de deşeuri:

In faza de construcţie pot fi generate următoarele tipuri de deşeuri:

- pământ şi pietre, altele decât cele specificate la 17 05 03\* : cod 17 05 04- cca.50 mc, deșeu care va fi utilizat la acoperirea zilnică a deșeurilor depuse în celula activă a depozitului de deșeuri nepericuloase

e. Emisii poluante, inclusiv zgomotul şi alte surse de disconfort:

* *emisii în aer:*

In faza de construcţie există următoarele activităţi care au asociate surse de emisie liniare:

- realizare de săpături, umpluturi, nivelări, compactări, manevrarea pământului şi a agregatelor

- funcţionarea utilajelor şi echipamentelor mobile motorizate*;*

- traficul autovehiculelor în amplasamentul lucrărilor de construcție

* *Protecția apelor de suprafață și subterană*: Prin soluția propusă levigatul din exfiltrațiile de la compartimentul nr.1 al celulei nr.1, cu starea de fapt prezentat mai sus, va fi captat prin sistemul de drenaj suplimentar și introdus prin conducta de colectare pentru levigat existentă în rezervor de stocare și/sau în stație de preepurare pentru levigat al/a depozitului de deșeuri nepericuloase.
* *Surse de zgomot.* La realizarea proiectului principala sursă de zgomot va fi utilajul folosit la lucrarea de săpătură

f. Riscul de accident, ţinându-se seama în special de substanţele şi de tehnologie utilizate: *- Nu se vor utiliza substanțe periculoase*

 **2**. **Localizarea proiectului**:

2.1.utilizarea existentă a terenului:*- Terenul se află în extravilanul municipiului Odorheiu Secuiesc, destinația actuală a terenului: depozit regional pentru deșeuri menajere și industriale, la reactualizarea PUG-ului în curs de finalizare terenul va fi introdus în intravilan cu destinație zonă de gospodărie comunală conform Certificatului de urbanism nr. 270 din 04.07.2017 emis de Primăria Municipiului Odorheiu Secuiesc.*

2.2.relativa abundenţă a resurselor naturale din zonă, calitatea şi capacitatea regenerativă a acestora:*- nu este cazul.*

2.3.capacitatea de absorbţie a mediului:

*a.* zoneumede*: nu este cazul,*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul,*

*d.* parcurişirezervaţiinaturaleariileclasificate*: nu este cazul,*

*e.* ariiclasificatesauzoneprotejate*: Amplasamentul nu se află în zonă protejată.*

*f* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: *amplasamentul proiectului nu se află în interiorul ariilor naturale protejate declarate prin acte normative. Cea mai apropiată arie naturală protejată fiind aria de protecţie specială de interes comunitar* ***“Dealurile Homoroadelor”*** *care este sit Natura 2000 cu* ***cod ROSPA 0027****, ce se situează la o distanţă de aprox.* ***1,9km*** *faţă de amplasament. Din acest motiv proiectul* ***nu*** *intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

*g.* ariiîncarestandardeledecalitate *a* mediuluistabilitedelegislaţieaufostdejadepăşite*: nu este cazul;*

*h.*ariiledenspopulate*:nu este cazul,*

*i.*peisajelecusemnificaţieistorică*,* culturalăşiarheologică*: Nu este cazul.*

 **3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă - o parte a extravilanului municipiului Odorheiu Secuiesc*

*- numărul persoanelor afectate: prin realizarea proiectului nu vor fi persoane afectate negativ.*

b.natura transfrontalieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct. 1.d,*

*-*în perioada funcţionării*: exfiltrațiile de levigat vor fi dirijate spre sistemul existent de colectare /epurare levigat*

*-*în perioada încetării activităţii*: :- nu vor exista deşeuri periculoase care să prezintă impact asupra mediului în cazul dezafectării amplasamentului;*

d. probabilitatea impactului*: mică,*

e. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**Condiţiile de realizare a proiectului:**

a)Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor;

 Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanţe.

b) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

c) Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

d) Respectarea condițiilor prevăzute în Notificarea pentru începerea execuției nr. 67 din 28.08.2017 emisă de ABA Mureș;

e) Conform art. 22, alin. (1) din HG nr. 445/2009, titularul proiectului are obligația, de a notifica în scris Agenția pentru Protecția mediului Harghita despre orice modificare a datelor /informațiilor care au stat la baza luării deciziei etapei de încadrare.

f.) Conform art. 49, alin. (3) și (4) din Ordinul MMP nr. 135/2010, privind aprobarea Metodologiei de aplicare a evaluării impactului asupra mediului pentru proiecte publice și privare, la finalizarea lucrărilor, veți notifica APM Harghita în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa și va face parte integrantă din procesul verbal de recepție la terminarea lucrărilor.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **Ing. DOMOKOS László József**

 **ŞEF SERVICIU A.A.A.**

 **Ing. LÁSZLÓ Anna**

 **Întocmit**

**Ing. ABOS Judit**